
ANEXA I

REZUMATUL CARACTERISTICILOR PRODUSULUI


1.	DENUMIREA COMERCIALĂ A MEDICAMENTULUI

TOBI Podhaler 28 mg capsule cu pulbere de inhalat


2.	COMPOZIŢIA CALITATIVĂ ŞI CANTITATIVĂ

Fiecare capsulă conţine tobramicină 28 mg.

Pentru lista tuturor excipienţilor, vezi pct. 6.1.


3.	FORMA FARMACEUTICĂ

Capsulă cu pulbere de inhalat

Capsule transparente, incolore, conţinând o pulbere de culoare albă până la aproape albă, cu „MYL TPH” inscripţionat cu albastru pe o parte a capsulei şi cu logo-ul Mylan inscripţionat cu albastru pe cealaltă parte a capsulei.


4.	DATE CLINICE

4.1	Indicaţii terapeutice

TOBI Podhaler este indicat pentru tratamentul supresiv al infecţiei pulmonare cronice determinate de Pseudomonas aeruginosa la adulţi, adolescenţi şi copii cu vârsta de 6 ani şi peste această vârstă, care suferă de fibroză chistică.

Vezi pct. 4.4 şi 5.1 privind datele referitoare la diversele grupe de vârstă.

Trebuie avute în vedere recomandările oficiale privind utilizarea adecvată a medicamentelor antibacteriene.

4.2	Doze şi mod de administrare

Doze

Doza de TOBI Podhaler este aceeaşi pentru toţi pacienţii în intervalul aprobat de vârstă, indiferent de vârstă sau greutate. Doza recomandată este de 112 mg tobramicină (4 x 28 mg capsule), administrată de două ori pe zi, timp de 28 de zile. TOBI Podhaler este administrat în cicluri alternative de 28 de zile de tratament urmate de 28 de zile pauză. Cele două doze (a 4 capsule fiecare) trebuie inhalate la intervale cât mai precise de câte 12 ore şi nu la mai puţin de 6 ore una faţă de cealaltă.

Doze omise
În cazul unei doze omise cu cel puţin 6 ore înainte de doza următoare, pacientul trebuie să ia doza cât mai curând posibil. În caz contrar, pacientul trebuie să aştepte momentul dozei următoare şi să nu inhaleze mai multe capsule pentru a compensa doza omisă.

Durata tratamentului
Tratamentul cu TOBI Podhaler trebuie continuat ciclic atâta timp cât medicul consideră că pacientul obţine un beneficiu clinic din tratamentul cu TOBI Podhaler. Dacă deteriorarea clinică a status-ului pulmonar este evidentă, trebuie avută în vedere o terapie suplimentară sau alternativă. Vezi şi informaţiile privind beneficiul clinic şi tolerabilitatea de la pct. 4.4, 4.8 şi 5.1.

Grupe speciale de pacienţi

Pacienți vârstnici (cu vârsta ≥ 65 de ani)
Există date insuficiente privind această grupă de pacienţi pentru a susţine o recomandare pentru sau împotriva ajustării dozei.

Insuficienţă renală
Tobramicina este, în principal, excretată nemodificată în urină şi se anticipează că funcţia renală va fi afectată de expunerea la tobramicină. Pacienţii cu valoarea creatininei serice de 2 mg/dl sau peste şi al azotului ureic sanguin (BUN) de 40 mg/dl sau peste nu au fost incluşi în studiile clinice şi nu există date privind această grupă de pacienţi pentru a susţine o recomandare pentru sau împotriva ajustării dozei de TOBI Podhaler. Trebuie avută grijă la prescrierea TOBI Podhaler pacienţilor cu disfuncţie renală cunoscută sau suspectată.

Vă rugăm consultaţi şi informaţiile privind nefrotoxicitatea de la pct. 4.4.

Insuficienţă hepatică
Nu au fost efectuate studii la pacienţii cu insuficienţă hepatică. Deoarece tobramicina nu este metabolizată, nu se anticipează niciun efect asupra insuficienţei hepatice prin expunerea la tobramicină.

Pacienţi după trasplant de organe
Nu există date adecvate privind utilizarea TOBI Podhaler la pacienţii care au suferit un transplant de organe. Nu se poate face nicio recomandare pentru sau împotriva ajustării dozei la pacienţii care au suferit un transplant de organe.

Copii și adolescenți
Siguranţa şi eficacitatea TOBI Podhaler la copii cu vârsta sub 6 ani nu au fost stabilite. Nu sunt disponibile date.

Mod de administrare

Administrare inhalatorie.

TOBI Podhaler se administrează prin inhalare, utilizând dispozitivul Podhaler (vezi pct. 6.6 pentru instrucţiuni detaliate de utilizare). Nu trebuie administrat pe altă cale sau utilizând orice alt inhalator.

Aparţinătorii trebuie să asigure asistenţă copiilor care încep tratamentul cu TOBI Podhaler, mai ales celor cu vârsta de 10 ani sau mai puţin, şi trebuie să continue să-i supravegheze până când aceştia sunt capabili să utilizeze în mod corespunzător dispozitivul Podhaler fără ajutor.

TOBI Podhaler capsule nu trebuie înghiţit. Fiecare capsulă TOBI Podhaler trebuie inhalată din două inspiraţii printr-o metodă constând în reţinerea aerului inspirat după fiecare inspiraţie şi trebuie să se verifice golirea capsulei.

Dacă pacienţilor li se administrează câteva medicamente diferite prin inhalare şi fizioterapie toracică, se recomandată ca TOBI Podhaler să fie administrat ultimul.

4.3	Contraindicaţii

Hipersensibilitate la substanţa activă şi orice aminoglicozidă sau la oricare dintre excipienţii enumeraţi la pct. 6.1.

4.4	Atenţionări şi precauţii speciale pentru utilizare

Ototoxicitate

La administrarea parenterală de aminoglicozide, s-a raportat apariţia ototoxicităţii, manifestată atât ca toxicitate auditivă (pierderea auzului), cât şi ca toxicitate vestibulară. Toxicitatea vestibulară se poate manifesta prin vertij, ataxie sau ameţeli. Tinitusul poate fi un simptom santinelă al ototoxicităţii, ca urmare, apariţia acestui simptom necesită atenţie.

S-au raportat pierderea auzului şi tinitus la pacienţi care au participat la studiile clinice privind utilizarea TOBI Podhaler (vezi pct. 4.8). Trebuie avută grijă la prescrierea TOBI Podhaler pacienţilor cu disfuncţie auditivă sau vestibulară, cunoscută sau suspectată.

La pacienţii cu orice dovezi de disfuncţie auditivă sau la cei care prezintă un risc de a fi predispuşi la aceasta, poate fi necesar să se aibă în vedere evaluarea audiologică înainte de începerea tratamentului cu TOBI Podhaler.

Risc de ototoxicitate din cauza variantelor de ADN mitocondrial
Au fost raportate cazuri de ototoxicitate asociată administrării de aminoglicozide la pacienți cu anumite variante ale genei ARNr 12S codificate mitocondrial (MT-RNR1), în special varianta m.1555A>G. Ototoxicitatea a apărut la unii pacienți chiar și atunci când aceștia aveau valorile serice ale aminoglicozidelor în intervalul recomandat. În cazul unor antecedente pe linie maternă de ototoxicitate cauzată de utilizarea aminoglicozidelor sau de prezență a unei variante cunoscute de ADN mitocondrial la pacient, poate fi necesar să se ia în considerare tratamente alternative aminoglicozidelor, exceptând cazul în care riscul crescut de pierdere definitivă a auzului este depășit de severitatea infecției și de absența terapiilor alternative sigure și eficiente. 

Dacă un pacient raportează tinitus sau pierderea auzului în timpul tratamentului cu TOBI Podhaler, medicul trebuie să aibă în vedere trimiterea pentru evaluarea audiologică.

De asemenea, vezi „Monitorizarea concentraţiilor plasmatice ale tobramicinei” de mai jos. 

Nefrotoxicitate

Nefrotoxicitatea a fost raportată la utilizarea parenterală a aminoglicozidelor. Nefrotoxicitatea nu a fost observată în timpul efectuării studiilor clinice privind utilizarea TOBI Podhaler, totuşi insuficienţa renală acută (IRA) în asociere cu tobramicina inhalată a fost raportată după punerea pe piaţă (vezi pct. 4.8). Trebuie avută grijă la prescrierea TOBI Podhaler pacienţilor cu disfuncţie renală cunoscută sau suspectată. Trebuie evaluată funcţia renală la iniţierea tratamentului. Valorile de uree şi creatinină trebuie reevaluate după fiecare 6 cicluri complete de terapie cu TOBI Podhaler.

De asemenea, vezi pct. 4.2 şi „Monitorizarea concentraţiilor plasmatice ale tobramicinei” de mai jos.

Monitorizarea concentraţiilor plasmatice ale tobramicinei

La pacienţii cu disfuncţie auditivă sau renală, cunoscută sau suspectată, trebuie să se monitorizeze concentraţiile plasmatice ale tobramicinei. Dacă apar oto- sau nefrotoxicitatea la un pacient căruia i se administrează TOBI Podhaler, tratamentul cu tobramicină trebuie întrerupt până când concentraţia plasmatică scade sub 2 µg/ml.

Concentraţiile plasmatice de peste 12 µg/ml sunt asociate cu toxicitatea la tobramicină şi tratamentul trebuie întrerupt dacă acestea depăşesc această valoare.

Concentraţiile plasmatice ale tobramicinei trebuie monitorizate numai prin metode validate. Prelevarea unei mostre de sânge din deget nu este recomandată din cauza riscului contaminării mostrei.

Bronhospasm

Bronhospasmul poate apărea la inhalarea medicamentelor şi a fost raportat la administrarea TOBI Podhaler în cadrul studiilor clinice. Bronhospasmul trebuie tratat adecvat din punct de vedere medical.

Prima doză de TOBI Podhaler trebuie administrată sub supraveghere medicală, după utilizarea unui bronhodilator, dacă acesta este parte din schema de administrare curentă a pacientului. FEV1 trebuie măsurat înainte şi după inhalarea TOBI Podhaler.

Dacă există dovezi ale apariţiei bronhospasmului indus de tratament, medicul trebuie să evalueze cu atenţie dacă beneficiile continuării tratamentului cu TOBI Podhaler depăşesc riscurile la care este expus pacientul. Dacă se suspectează un răspuns alergic, tratamentul cu TOBI Podhaler trebuie întrerupt. 

Tuse

Tusea a fost raportată la utilizarea TOBI Podhaler în studiile clinice. Pe baza datelor din studiile clinice, TOBI Podhaler pulbere de inhalat a fost asociat cu o rată raportată mai mare a tusei în comparaţie cu tobramicină soluţie de inhalat prin nebulizator (TOBI). Tusea nu a fost asociată cu bronhospasmul. Copiii cu vârsta sub 13 ani au un risc mai mare să prezinte tuse când sunt trataţi cu TOBI Podhaler în comparaţie cu subiecţii mai în vârstă.

Dacă există dovezi ale apariţiei tusei induse de tratament, medicul trebuie să aibă în vedere dacă trebuie utilizată o soluţie aprobată cu tobramicină de inhalat prin nebulizator ca tratament alternativ. Dacă tusea rămâne neschimbată, trebuie avută în vedere utilizarea altor antibiotice.

Hemoptizie

Hemoptizia este o complicaţie în fibroza chistică şi este mai frecventă la adulţi. Pacienţii cu hemoptizie (>60 ml de sânge) au fost excluşi din studiile clinice, ca urmare, nu există date privind utilizarea TOBI Podhaler la aceşti pacienţi. Acest lucru trebuie avut în vedere înainte de a prescrie TOBI Podhaler, dat fiind că TOBI Podhaler pulbere de inhalat a fost asociat cu rată mai mare a tusei (vezi mai sus). TOBI Podhaler trebuie administrat sau continuat în cazul pacienţilor cu hemoptizie clinic semnificativă numai dacă se consideră că beneficiile tratamentului depăşesc riscurile inducerii hemoragiei ulterioare.

Alte precauţii

Pacienţii cărora li se administrează tratament parenteral concomitent cu aminoglicozide (sau orice medicament care afectează excreţia renală, cum sunt diureticele) trebuie monitorizaţi adecvat din punct de vedere clinic ţinând cont de riscul apariţiei toxicităţii cumulate. Aceasta include monitorizarea concentraţiilor plasmatice ale tobramicinei. La pacienţii predispuşi la toxicitate din cauza terapiei anterioare, prelungite, sistemice, cu aminoglicozide, poate fi necesar să se aibă în vedere evaluarea renală şi audiologică înainte de iniţierea terapiei cu TOBI Podhaler.

De asemenea, vezi „Monitorizarea concentraţiilor plasmatice ale tobramicinei” de mai sus.

Trebuie avută grijă la prescrierea TOBI Podhaler pacienţilor cu tulburări neuromusculare cunoscute sau suspectate, cum este miastenia gravis sau boala Parkinson. Aminoglicozidele pot agrava slăbiciunea musculară din cauza unui posibil efect similar celui al curarizantelor asupra funcţiei neuromusculare.

Dezvoltarea P. aeruginosa rezistentă la antibiotice şi suprainfecţiile cu alţi agenţi patogeni reprezintă riscuri potenţiale asociate cu tratamentul cu antibiotice. În cadrul studiilor clinice, unii pacienţi cărora li se administrează TOBI Podhaler au prezentat o creştere a concentraţiilor inhibitorii minime ale aminoglicozidelor (CMI) pentru izolatele P. aeruginosa testate. Creşterea valorilor CMI observate au fost, în mare parte, reversibile în timpul perioadelor de pauză.

Există un risc teoretic ca pacienţii trataţi cu TOBI Podhaler să poată dezvolta în timp izolate de P. aeruginosa rezistente la tobramicină administrată intravenos (vezi pct. 5.1). Dezvoltarea rezistenţei în timpul tratamentului cu tobramicină administrată pe cale inhalatorie ar putea limita opţiunile de tratament în timpul exacerbărilor acute; acest aspect trebuie monitorizat.

Date privind diversele grupe de vârstă

În cadrul unui studiu cu durata de 6 luni (3 cicluri de tratament) privind TOBI Podhaler faţă de tobramicină soluţie de inhalat prin nebulizator, care a inclus o majoritate de pacienţi adulţi cărora li se administrase anterior tobramicină cu infecţie pulmonară cronică cu P. aeruginosa, supresia densităţii P. aeruginosa din spută a fost similară în grupele de vârstă din ambele braţe de tratament; cu toate cestea, creşterea faţă de valoarea iniţială a FEV1 a fost mai mare la grupele de pacienţi mai tineri (cu vârsta de 6 ani – mai mici de 20 de ani) decât în subgrupa de pacienţi adulţi (cu vârsta de 20 ani şi peste), în ambele braţe de tratament. Vezi şi pct. 5.1 pentru profilul de răspuns la TOBI Podhaler comparativ cu tobramicină sub formă de soluţie de inhalat prin nebulizator. Pacienţii adulţi au avut mai frecvent tendinţa de a întrerupe definitiv tratamentul cu TOBI Podhaler din motive de tolerabilitate, decât tratamentul cu soluţie de inhalat prin nebulizator. Vezi şi pct. 4.8.

Dacă deteriorarea clinică a status-ului pulmonar este evidentă, trebuie avută în vedere o terapie împotriva P. aeruginosa suplimentară sau alternativă.

Beneficiile observate asupra funcţiei pulmonare şi supresiei P. aeruginosa trebuie evaluate în contextul toleranţei pacientului la TOBI Podhaler.

Siguranţa şi eficacitatea nu au fost studiate la pacienţi cu volum expirat în prima secundă a unui expir maximal (FEV1) <25% sau > 80% anticipat sau pacienţi purtători de Burkholderia cepacia.

4.5	Interacţiuni cu alte medicamente şi alte forme de interacţiune

Nu s-au efectuat studii privind interacţiunile TOBI Podhaler. Pe baza profilului de interacţiune pentru tobramicină după administrarea intravenoasă şi aerosolizată, nu se recomandă administrarea concomitentă şi/sau ulterioară a TOBI Podhaler cu alte medicamente cu potenţial nefrotoxic sau ototoxic.

Nu se recomandă administrarea concomitentă a TOBI Podhaler cu substanţe cu efect diuretic (cum sunt acid etacrinic, furosemid, uree sau manitol administrat intravenos). Astfel de substanţe pot potenţa toxicitatea aminoglicozidelor, modificând concentraţiile antibioticelor din plasmă şi ţesuturi.

Vezi şi informaţiile privind utilizarea anterioară şi concomitentă a aminoglicozidelor sistemice şi diureticelor de la pct. 4.4.

Alte medicamente despre care s-a raportat că sporesc potenţialul toxic al aminoglicozidelor administrate parenteral includ:
· amfotericină B, cefalotină, ciclosporină, tacrolimus, polimixine (risc crescut de nefrotoxicitate);
· compuşi de platină (risc crescut de nefrotoxicitate şi ototoxicitate);
· anticolinesteraze, toxina botulinică (efecte neuromusculare).

În studiile clinice, pacienţii cărora li s-a administrat TOBI Podhaler au continuat tratamentul cu alfa-dornază, bronhodilatoare, corticosteroizi şi macrolide inhalate şi nu au fost identificate dovezi ale interacţiunilor medicamentoase cu aceste medicamente.

4.6	Fertilitatea, sarcina şi alăptarea

Sarcina
Nu există date adecvate privind utilizarea tobramicinei prin inhalare la femei gravide. Studiile la animale cu tobramicină nu indică un efect teratogen (vezi pct. 5.3). Cu toate acestea, aminoglicozidele pot afecta fătul (de exemplu, pot determina surditate congenitală) când se ating concentraţii sistemice mari la gravide. Expunerea sistemică după inhalarea TOBI Podhaler este foarte mică, cu toate acestea, TOBI Podhaler nu trebuie utilizat în timpul sarcinii dacă nu este absolut necesar, adică dacă beneficiile pentru mamă depăşesc riscurile potenţiale la făt. Pacientele care utilizează TOBI Podhaler în timpul sarcinii sau care rămân gravide în timpul tratamentului cu TOBI Podhaler trebuie informate cu privire la posibilul pericol la care este expus fătul.

Alăptarea
Tobramicina este excretată în laptele matern după administrare sistemică. Cantitatea de tobramicină excretată în laptele uman după administrarea prin inhalare este necunoscută, deşi se estimează a fi foarte mică, având în vedere expunerea sistemică mică. Din cauza posibilei apariţii a ototoxicităţii şi nefrotoxicităţii la sugari, trebuie luată decizia de a întrerupe alăptarea sau de a întrerupe tratamentul cu TOBI Podhaler, având în vedere importanţa tratamentului pentru mamă.

Fertilitatea
Nu s-a observat niciun efect asupra fertilităţii la masculi sau femele în cadrul studiilor la animale după administrarea subcutanată (vezi pct. 5.3).

4.7	Efecte asupra capacităţii de a conduce vehicule şi de a folosi utilaje

TOBI Podhaler nu are nicio influenţă sau are influenţă neglijabilă asupra capacităţii de a conduce vehicule sau de a folosi utilaje.

4.8	Reacţii adverse

Rezumatul profilului de siguranţă

Cele mai frecvente reacţii adverse raportate în cadrul studiului clinic principal, activ controlat, de siguranţă, privind TOBI Podhaler comparativ cu tobramicină soluţie de inhalat prin nebulizator la pacienţi cu fibroză chistică, cu infecţie cu P.aeruginosa, au fost tusea, tusea productivă, febra, dispneea, durerea orofaringiană, disfonia și hemoptizia.

În cadrul studiului placebo-controlat cu TOBI Podhaler, reacţiile adverse pentru care frecvenţa raportată a fost mai mare la administrarea TOBI Podhaler decât la administrarea de placebo au fost durere faringolaringiană, disgeuzie şi disfonie.

Cele mai multe reacţii adverse raportate la administrarea TOBI Podhaler au fost uşoare sau moderate, iar gravitatea lor nu a părut să difere între cicluri sau între studiul ca întreg şi perioadele de tratament.

Rezumat al reacţiilor adverse sub formă de tabel

Reacţiile adverse la medicament din Tabelul 1 sunt enumerate conform bazei de date MedDRA pe aparate, sisteme şi organe. În cadrul fiecărui aparat, sistem şi organ, reacţiile adverse la medicament sunt clasificate după frecvenţă, primele fiind menţionate cele mai frecvente reacţii. În cadrul fiecărei grupe de frecvenţă, reacţiile adverse la medicament sunt prezentate în ordinea descrescătoare a gravităţii. În plus, categoria corespunzătoare de frecvenţă pentru fiecare reacţie adversă se bazează pe următoarea convenţie (CIOMS III): foarte frecvente (≥1/10); frecvente (≥1/100 şi <1/10); mai puţin frecvente (≥1/1000 şi <1/100); rare (≥1/10000 şi <1/1000); foarte rare (<1/10000), cu frecvenţă necunoscută (care nu poate fi estimată din datele disponibile).

Frecvenţele din Tabelul 1 se bazează pe ratele de raportare din studiul activ-controlat.

Tabelul 1	Reacţii adverse

	Reacţii adverse
	Categoria de frecvenţă

	Tulburări acustice şi vestibulare
	

	Pierderea auzului
	Frecvente

	Tinitus
	Frecvente

	Tulburări vasculare
	

	Hemoptizie
	Foarte frecvente

	Epistaxis
	Frecvente

	Tulburări respiratorii, toracice şi mediastinale
	

	Dispnee
	Foarte frecvente

	Disfonie
	Foarte frecvente

	Tuse productivă
	Foarte frecvente

	Tuse
	Foarte frecvente

	Wheezing
	Frecvente

	Raluri bronşice
	Frecvente

	Disconfort toracic
	Frecvente

	Congestie nazală
	Frecvente

	Bronhospasm
	Frecvente

	Afonie
	Frecvente

	Decolorarea sputei
	Cu frecvență necunoscută

	Tulburări gastro-intestinale
	

	Durere orofaringiană
	Foarte frecvente

	Vărsături
	Frecvente

	Diaree
	Frecvente

	Iritaţie la nivelul gâtului
	Frecvente

	Greaţă
	Frecvente

	Disgeuzie
	Frecvente

	Afecţiuni cutanate şi ale ţesutului subcutanat
	

	Erupţie cutanată tranzitorie
	Frecvente

	Tulburări musculo-scheletice şi ale ţesutului conjunctiv

	Durere toracică musculo-scheletală
	Frecvente

	Tulburări renale şi ale căilor urinare
	

	Insuficienţă renală acută (IRA)
	Cu frecvență necunoscută

	Tulburări generale şi la nivelul locului de administrare

	Febră
	Foarte frecvente

	Stare de rău
	Cu frecvență necunoscută



Descrierea reacţiilor adverse selectate

Tusea a fost cea mai frecventă reacţie adversă raportată în ambele studii clinice. Cu toate acestea, nu a fost observată nicio asociere în niciunul dintre studiile clinice între incidenţa episoadelor de bronhospasm şi a celor de tuse.

În cadrul studiului activ-controlat, testarea audiologică a fost efectuată în centre selectate, la aproximativ un sfert din populaţia studiului. Patru pacienţi din grupul de tratament la care s-a administrat TOBI Podhaler au înregistrat reduceri semnificative ale capacităţii auditive care au fost tranzitorii la trei pacienţi şi persistentă la un pacient.

În cadrul studiului activ-controlat, deschis, pacienţii cu vârsta de 20 de ani şi peste această vârstă au avut mai frecvent tendinţa de a întrerupe definitiv tratamentul cu TOBI Podhaler decât tratamentul cu soluţie de inhalat prin nebulizator; numărul de pacienţi care au întrerupt tratamentul din cauza evenimentelor adverse a constituit aproximativ jumătate din numărul de pacienţi care au întrerupt tratamentul cu fiecare formulă. La copiii cu vârsta sub 13 ani, a fost mai frecventă întreruperea tratamentului din braţul de tratament cu TOBI soluţie de inhalat prin nebulizator în timp ce la pacienţii cu vârsta de la 13 la 19 rata întreruperii tratamentului cu ambele formule a fost similară. 

Raportarea reacţiilor adverse suspectate
Este importantă raportarea reacţiilor adverse suspectate după autorizarea medicamentului. Acest lucru permite monitorizarea continuă a raportului beneficiu/risc al medicamentului. Profesioniştii din domeniul sănătăţii sunt rugaţi să raporteze orice reacţie adversă suspectată prin intermediul sistemului naţional de raportare, astfel cum este menţionat în Anexa V.

4.9	Supradozaj

Nu au fost identificate reacţiile adverse asociate în mod specific cu supradozajul cu TOBI Podhaler. Nu a fost stabilită doza zilnică maximă tolerată de TOBI Podhaler. Concentraţiile plasmatice ale tobramicinei pot fi utile la monitorizarea supradozajului. În cazul apariţiei semnelor de toxicitate acută, se recomandă retragerea imediată a TOBI Podhaler şi testarea funcţiei renale. În cazul ingerării orale accidentale a TOBI Podhaler capsule, toxicitatea este improbabilă deoarece tobramicina este slab absorbită din tractul gastro-intestinal intact. Hemodializa poate fi utilă în eliminarea tobramicinei din organism.


5.	PROPRIETĂŢI FARMACOLOGICE

5.1	Proprietăţi farmacodinamice

Grupa farmacoterapeutică: antibacteriene pentru uz sistemic, aminoglicozide antibacteriene, codul ATC: J01GB01.

Mecanism de acţiune

Tobramicina este un antibiotic aminoglicozidic produs de Streptomyces tenebrarius. Acţionează, în principal, prin ruperea sintezei proteinelor, conducând la modificarea permeabilităţii membranei celulare, ruperea progresivă a învelişului celular şi, în sfârşit, moartea celulelor. Este bactericid la concentraţii egale sau puţin mai mari decât concentraţiile inhibitorii.

Valori critice

Valorile critice stabilite privind susceptibilitatea pentru administrarea parenterală a tobramicinei sunt neadecvate în cadrul administrării medicamentului prin aerosoli.

Sputa din fibroza chistică evidenţiază o acţiune inhibitorie asupra activităţii biologice locale a aminoglicozidelor inhalate. Aceasta necesită ca valorile concentraţiilor tobramicinei din spută după inhalare să fie de aproximativ zece ori peste concentraţia minimă inhibitorie (CMI) sau mai mare pentru supresia P. aeruginosa. În cadrul studiului activ-controlat, cel puţin 89% dintre pacienţi au avut izolate cu P. aeruginosa cu CMI de cel puţin 15 ori mai mici decât concentraţia medie din spută de după administrarea dozei, atât la momentul iniţial, cât şi la sfârşitul celui de-al treilea ciclu de tratament activ.

Sensibilitate

În absenţa valorilor critice convenţionale privind sensibilitatea pentru calea de administrare inhalatorie, trebuie exercitată precauţie la definirea organismelor ca fiind sensibile sau rezistente la tobramicină inhalată.

Semnificaţia clinică a modificărilor CMI a tobramicinei pentru P. aeruginosa nu a fost clar stabilită în tratamentul pacienţilor cu fibroză chistică. Studiile clinice cu tobramicină soluţie inhalată (TOBI) au arătat o creştere minoră a concentraţiilor minime inhibitorii ale tobramicinei, amikacinei şi gentamicinei pentru izolatele P. aeruginosa testate. În extensiile studiului deschis, fiecare dintre cele 6 luni suplimentare de tratament a condus la creşteri treptate în intensitate similare celor observate în 6 luni de studii controlate-placebo.

Rezistenţa la tobramicină implică mecanisme diferite. Principalele mecanisme de rezistenţă sunt efluxul medicamentos şi inactivarea medicamentului de enzimele cu rol de modificare. Caracteristicile unice ale infecţiilor cronice cu P. aeruginosa la pacienţii cu FC, cum sunt afecţiunile anaerobe şi frecvenţa crescută a mutaţiilor genetice, pot fi, de asemenea, factori importanţi pentru sensibilitatea redusă a P. aeruginosa la pacienţi cu FC.

Pe baza datelor in vitro şi/sau experienţei provenite din studiile clinice, organismele asociate cu infecţii pulmonare în fibroza chistică pot răspunde la terapia cu TOBI Podhaler după cum urmează:

	Sensibile
	Pseudomonas aeruginosa 
Haemophilus influenzae
Staphylococcus aureus

	Rezistente
	Burkholderia cepacia 
Stenotrophomonas maltophilia
Alcaligenes xylosoxidans



Experienţa clinică

Programul de dezvoltare clinică de fază III privind TOBI a constat în două studii şi 612 pacienţi trataţi, cu diagnostic clinic de fibroza chistică (FC), confirmat prin testul cantitativ cu ioni de clor al sudorii prin ionoforeză cu pilocarpină sau boala bine caracterizată conducând la mutaţii la nivelul fiecărei gene reglatoare transmembranare din fibroza chistică (CFTR) sau diferenţei potenţialului transepitelial nasal anormal caracteristică FC.

În studiul placebo-controlat, pacienţii au avut vârsta cuprinsă între 6 şi maxim 22 de ani cu un FEV1 la screening între 25% şi 84% din valorile normale anticipate pentru vârsta, sexul şi masa lor corporală, pe baza criteriilor Knudson. În cadrul studiilor activ-controlate, toţi pacienţii au avut vârsta peste 6 ani (interval 6-66 de ani) cu un FEV1 % anticipat la screening între 24% şi 76%. În plus, toţi pacienţii au fost infectaţi cu P. aeruginosa, aşa cum s-a demonstrat în urma unei culturii pozitive de spută sau exudat (sau lavaj bronhoalveolar) într-un interval de 6 luni anterior screening-ului şi, de asemenea, în urma unei culturii de spută luată la vizita de screening.

În cadrul unui studiu randomizat, dublu-orb, placebo-controlat, multicentric, TOBI Podhaler 112 mg (4 x 28 mg capsule) a fost administrat de două ori pe zi, timp de trei cicluri a câte 28 de zile de tratament şi 28 de zile de pauză (o perioadă totală de tratament de 24 săptămâni). Pacienţilor care au fost randomizaţi la grupul cu placebo li s-a administrat placebo în primul ciclu de tratament şi TOBI Podhaler în cele două cicluri ulterioare. Pacienţii din cadrul acestui studiu nu au fost expuşi la tobramicină inhalată timp de cel puţin 4 luni anterior începerii studiului.

TOBI Podhaler a îmbunătăţit semnificativ funcţia pulmonară comparativ cu placebo, aşa cum este evidenţiat de creşterea relativă a procentajului anticipat al FEV1 de aproximativ 13% după 28 de zile de tratament. Îmbunătăţirile funcţiei pulmonare atinse în timpul primului ciclu de tratament au fost menţinute în timpul a două ciclurilor ulterioare de tratament cu TOBI Podhaler.

Când pacienţii din grupul cu placebo au trecut de la placebo la TOBI Podhaler la începutul celui de-al doilea ciclu de tratament, aceştia au prezentat o ameliorare similară faţă de valoarea iniţială în ceea ce priveşte procentajul anticipat al FEV1. Tratamentul cu TOBI Podhaler timp de 28 de zile a condus la o reducere statistic semnificativă a densităţii P. aeruginosa în spută (diferenţa medie cu placebo aproximativ 2,70 log10 în unităţi formatoare de colonii/CFU).

În cadrul unui al doilea studiu deschis, multicentric, pacienţilor li s-a administrat tratament fie cu TOBI Podhaler (112 mg), fie cu tobramicină 300 mg/5 ml soluţie de inhalat prin nebulizator (TOBI), administrat de două ori pe zi, pe durata a trei cicluri de tratament. Majoritatea pacienţilor a constat în adulţi care mai fuseseră trataţi anterior cu tobramicină, cu infecţie pulmonară cronică cu P. aeruginosa.

Tratamentul atât cu TOBI Podhaler şi tobramicină 300 mg/5 ml soluţie de inhalat prin nebulizator (TOBI) a condus la creşteri relative de la valoarea iniţială până în ziua 28 a celui de-al treilea ciclu de tratament a procentajului anticipat al FEV1 de 5,8%, respectiv 4,7%. Ameliorarea procetajului anticipat al FEV1 a fost numeric mai mare în grupul de tratament cu TOBI Podhaler şi a fost statistic non-inferior grupului de tratament cu soluţie de inhalat prin nebulizator (TOBI). Deşi mărimea ameliorărilor funcţiei pulmonare a fost mai mică în acest studiu, aceasta se explică prin expunerea anterioară a acestei populaţii de pacienţi la tratamentul cu tobramicină inhalată. La peste jumătate dintre pacienţii din grupele de tratament atât cu TOBI Podhaler, cât şi cu soluţie de inhalat prin nebulizator (TOBI), s-au administrat antibiotice noi (suplimentare) anti-Pseudomonas (64,9%, respectiv 54,5%, diferenţa constând, în principal, în administrarea orală a ciprofloxacinei). Procentajele de pacienţi care au necesitat spitalizare pentru evenimente adverse respiratorii au fost de 24,4% la administrarea de TOBI Podhaler şi 22,0% la administrarea soluţiei de inhalat prin nebulizator TOBI.

S-a observat o diferenţă privind răspunsul FEV1 după vârstă. La pacienţii cu vârsta sub 20 ani, creşterea faţă de valoarea iniţială de la procentajul iniţial anticipat al FEV1 a fost mai mare: 11,3% pentru TOBI Podhaler şi 6,9% pentru soluţie de inhalat prin nebulizator după 3 cicluri. A fost observat un răspuns mai redus numeric la pacienţi cu vârsta ≥20 de ani: modificarea de la valoarea de bază FEV1 observată la pacienţi cu vârsta peste 20 ani a fost mai mică (0,3% la administrarea TOBI Podhaler şi 0,9% la administrarea soluţiei TOBI de inhalat prin nebulizator).

Mai mult, o ameliorare de 6% a FEV1 anticipat s-a obţinut la aproximativ 30% faţă 36% dintre pacienţii adulţi în grupurile de tratament în cadrul cărora s-a administrat TOBI Podhaler, respectiv soluţie TOBI de inhalat prin nebulizator.

Tratamentul cu TOBI Podhaler timp de 28 de zile a condus la o reducere statistic semnificativă a densităţii P. aeruginosa în spută (-1,61 log10 CFU), ca şi soluţia de inhalat prin nebulizator (-0,77 log10 CFU). Supresia densităţii P. aeruginosa în spută a fost similară în toate grupele de vârstă, în ambele braţe de tratament. În ambele studii, a existat o tendinţă de revenire a densităţii P. aeruginosa după o perioadă de pauză de 28 de zile, inversată după o altă perioadă de tratament de 28 de zile.

În studiul activ-controlat, administrarea unei doze de TOBI Podhaler a fost mai rapidă cu o diferenţă medie de aproximativ 14 minute (6 minute faţă de 20 minute aferente soluţiei de inhalat prin nebulizator). Nivelul de confort şi nivelul total de satisfacţie raportat de pacienţi (colectate prin intermediul unui chestionar privind rezultatele raportate de pacienţi) au fost, în mod constant, mai mari la administrarea TOBI Podhaler comparativ cu administrarea tobramicinei soluţie de inhalat prin nebulizator.

Pentru rezultate privind siguranţa, vezi pct. 4.8. 

Copii şi adolescenţi
Agenţia Europeană pentru Medicamente a suspendat temporar obligaţia de depunere a rezultatelor studiilor efectuate cu TOBI Podhaler la una sau mai multe subgrupe de copii şi adolescenţi în tratamentul infecției pulmonare/colonizării determinate de Pseudomonas aeruginosa la pacienții cu fibroză chistică (vezi pct. 4.2 pentru informaţii privind utilizarea la copii şi adolescenţi).

5.2	Proprietăţi farmacocinetice

Absorbţie

Se anticipează că expunerea sistemică la tobramicină după inhalarea TOBI Podhaler va proveni, în principal, din cantitatea inhalată de medicament deoarece tobramicina nu este absorbită în măsură apreciabilă când este administrată pe cale orală.

Concentraţii plasmatice
După inhalarea unei doze unice de 112 mg (4 x 28 mg capsule) de TOBI Podhaler la pacienţi cu fibroză chistică, concentraţia plasmatică maximă (Cmax) de tobramicină a fost de 1,02 ± 0,53 μg/ml (medie ± DS), iar durata medie până la atingerea concentraţiei maxime (Tmax) a fost de o oră. Prin comparaţie, după inhalarea unei doze unice de tobramicină 300 mg/5 ml soluţie de inhalat prin nebulizator (TOBI), Cmax a fost de 1,04 ± 0,58 µg/ml, iar valoarea mediană a Tmax a fost de o oră. Măsura expunerii sistemice (ASC) a fost, de asemenea, similară pentru doza de 112 mg de TOBI Podhaler şi doza de 300 mg tobramicină soluţie de inhalat prin nebulizator. La finele unui ciclu de dozare de 4 săptămâni de TOBI Podhaler (112 mg de două ori pe zi), concentraţia plasmatică maximă de tobramicină la 1 oră de la administrarea dozei a fost de 1,99 ± 0,59 µg/ml.

Concentraţii în spută
După inhalarea unei doze unice de (4x 28 mg capsule) de TOBI Podhaler la pacienţi cu fibroză chistică, Cmax a tobramicinei în spută a fost de 1047 ± 1080 µg/g (medie ± SD). Prin comparaţie, după inhalarea unei doze unice de tobramicină 300 mg/5 ml soluţie de inhalat prin nebulizator (TOBI), Cmax în spută a fost de 737,3 ± 1028,4 µg/g. Variabilitatea parametrilor farmacocinetici a fost mai mare în spută decât în plasmă.

Distribuţie

O analiză farmacocinetică a populaţiei privind TOBI Podhaler la pacienţi cu fibroză chistică a estimat volumul aparent de distribuţie a tobramicinei în compartimentul central de 84,1 litri pentru un pacient tipic cu FC. În timp ce volumul a indicat o variaţie a indexului de masă corporală (IMC) şi a funcţiei pulmonare (ca FEV1% anticipat), simulările bazate pe modele au indicat faptul că concentraţiile maxime (Cmax) şi concentraţiile minime (Ctrough) nu au fost influenţate în mod accentuat cu modificări ale IMC sau funcţiei pulmonare.

Metabolizare

Tobramicina nu este metabolizată şi este, în principal, excretată nemodificată în urină. 

Eliminare

Tobramicina este eliminată din circulaţia sistemică, în principal, prin filtrare glomerulară a compusului nemodificat. Timpul de înjumătăţire plasmatică prin eliminare aparent al tobramicinei după inhalarea unei doze unice de 112 mg de TOBI Podhaler a fost de aproximativ 3 ore la pacienţi cu fibroză chistică şi conform cu timpul de înjumătăţire plasmatică a tobramicinei după inhalarea soluţiei cu tobramicină 300 mg/5 ml de inhalat prin nebulizator (TOBI).

O analiză farmacocinetică a populaţiei privind TOBI Podhaler la pacienţii cu fibroză chistică cu vârsta cuprinsă între 6 şi 66 ani a estimat un clearance plasmatic aparent al tobramicinei la 14 litri/oră. Această analiză nu a indicat diferenţe farmacocinetice determinate de sex sau vârstă.

5.3	Date preclinice de siguranţă

Pe baza studiilor farmacologice convenţionale privind evaluarea siguranţei, toxicitatea după doze repetate, genotoxicitatea sau toxicitatea asupra funcţiei de reproducere, datele non-clinice au evidenţiat că principalul risc pentru om constă în toxicitate renală şi ototoxicitate. În general, toxicitatea este observată la valori sistemice de tobramicină mai mari decât cele obţinute prin inhalarea dozei clinice recomandate.

Studiile privind carcinogenitatea la administrarea tobramicinei inhalate nu au crescut incidenţa nici unei varietăţi de tumoră. Tobramicina nu a evidenţiat potenţial genotoxic în cadrul unei baterii de teste de genotoxicitate.

Nu au fost efectuate studii privind toxicologia funcţiei de reproducere în care tobramicina a fost administrată pe cale inhalatorie. Cu toate acestea, administrarea subcutanată a tobramicinei pe durata organogenezei nu a fost nici teratogenă, nici embriotoxică. Dozele toxice pentru mamă la femelele de iepure (şi anume nefrotoxicitatea) conduc la avort spontan şi deces. Pe baza datelor disponibile de la animale, nu poate fi exclus un risc de toxicitate (de exemplu, ototoxicitate) la valori prenatale de expunere.

Administrarea subcutanată a tobramicinei nu a afectat comportamentul de împerechere sau nu a afectat fertilitatea şobolanilor masculi sau femele.


6.	PROPRIETĂŢI FARMACEUTICE

6.1	Lista excipienţilor

Conţinutul capsulei
1,2-distearoil-sn-glicero-3-fosfocolină (DSPC)
Clorură de calciu
Acid sulfuric (pentru ajustarea pH-ului)

6.2	Incompatibilităţi

Nu este cazul.

6.3	Perioada de valabilitate

4 ani

Aruncaţi dispozitivul Podhaler şi carcasa acestuia la 1 săptămână după prima utilizare.

6.4	Precauţii speciale pentru păstrare

TOBI Podhaler capsule trebuie păstrat întotdeauna în blister, pentru fi protejat de umiditate şi trebuie scos din ambalaj numai înainte de utilizare.

6.5	Natura şi conţinutul ambalajului

Capsulele sunt disponibile în blistere din PVC-PA-Al-PVC/PET-Al.

Dispozitivul de inhalare Podhaler şi carcasa sa sunt confecţionate din materiale plastice (polipropilenă).

TOBI Podhaler este disponibil în ambalaje lunare conţinând 4 cutii săptămânale şi un dispozitiv Podhaler de rezervă în carcasa acestuia. Fiecare cutie săptămânală conţine 56 x 28 mg capsule (7 blistere şi 8 capsule per blister) şi un dispozitiv Podhaler în carcasa acestuia.

Mărimi de ambalaj

56 capsule şi 1 inhalator
224 (4 x 56) capsule şi 5 inhalatoare (ambalaj multiplu lunar)
448 (8 x 56) capsule şi 10 inhalatoare (2 x ambalaj multiplu lunar în folie) 

Este posibil ca nu toate mărimile de ambalaj să fie comercializate.

6.6	Precauţii speciale pentru eliminarea reziduurilor şi alte instrucţiuni de manipulare

Se va utiliza numai TOBI Podhaler capsule în dispozitivul Podhaler. Nu poate fi utilizat niciun alt inhalator.
TOBI Podhaler capsule trebuie păstrat întotdeauna în blister (card cu capsule) şi trebuie scos numai înainte de utilizare. Fiecare dispozitiv Podhaler şi carcasa acestuia sunt utilizate timp de şapte zile, apoi eliminate şi înlocuite. Când este utilizat, a se păstra dispozitivul Podhaler în carcasa sa bine închisă.

Mai jos sunt furnizate instrucţiuni de bază, iar informaţii mai detaliate sunt disponibile în prospectul pentru pacienţi.

1. Mâinile trebuie spălate şi uscate complet.
2. Chiar înainte de utilizare, se scoate dispozitivul Podhaler din carcasa sa. Se inspectează succint inhalatorul pentru a se asigura faptul că nu este deteriorat sau murdar.
3. Se ţine corpul inhalatorului, se deşurubează şi se scoate piesa bucală de pe corpul inhalatorului. Se pune piesa bucală deoparte, pe o suprafaţă curată şi uscată.
4. Se separă dozele de dimineaţă şi seară din cardul cu capsule.
5. Se scoate folia de pe cardul cu capsule pentru a pregăti o capsulă TOBI Podhaler şi se extrage din card.
6. Se introduce imediat capsula în camera inhalatorului. Se pune piesa bucală la loc şi se înşurubează bine, până la maximum. Nu se strânge prea tare.
7. Pentru a perfora capsula, se ţine inhalatorul cu piesa bucală în jos, se apasă ferm butonul în jos cu degetul mare până la maximum, apoi se eliberează butonul.
8. Pacientul va expira complet, în afara inhalatorului.
9. Pacientul îşi va pune gura peste piesa bucală şi o va strânge bine cu buzele. Pacientul va inhala adânc pulberea, printr-o singură inhalare continuă.
10. Pacientul va îndepărta inhalatorul de la nivelul gurii şi îşi va ţine respiraţia timp de aproximativ 5 secunde, apoi va expira normal, în afara inhalatorului.
11. După câteva respiraţii normale în afara inhalatorului, pacientul va inhala încă o dată din aceeaşi capsulă.
12. Se deşurubează piesa bucală şi se scoate capsula din camera inhalatorului.
13. Se inspectează capsula utilizată. Acesta trebuie să fie perforată şi goală.
· În cazul în care capsula este perforată, dar mai conţine pulbere, se pune capsula înapoi în inhalator şi pacientul va inhala încă de două ori din capsulă. Se inspectează din nou capsula.
· În cazul în care capsula pare neperforată, se pune înapoi în inhalator, se apasă ferm butonul în jos cu degetul mare până la maximum şi pacientul va inhala încă de două ori din capsulă. Apoi, în cazul în care capsula este încă plină şi pare să fie neperforată, se înlocuieşte inhalatorul cu inhalatorul de rezervă şi pacientul va încerca din nou.
14. Se aruncă capsula goală.
15. Pacientul va repeta procedura, începând cu pasul 5, cu cele trei capsule rămase din doză.
16. Se pune la loc piesa bucală şi se înşurubează bine, până la maximum. Când a fost inhalată doza completă (4 capsule), se şterge piesa bucală cu o cârpă curată şi uscată.
17. Se pune inhalatorul înapoi în carcasa de păstrare şi se închide bine. Inhalatorul nu trebuie spălat niciodată cu apă.

Vezi şi pct. 4.2.

Orice medicament neutilizat sau material rezidual trebuie eliminat în conformitate cu reglementările locale.


7.	DEŢINĂTORUL AUTORIZAŢIEI DE PUNERE PE PIAŢĂ

Viatris Healthcare Limited
Damastown Industrial Park
Mulhuddart
Dublin 15
DUBLIN
Irlanda


8.	NUMĂRUL(ELE) AUTORIZAŢIEI DE PUNERE PE PIAŢĂ

EU/1/10/652/001-003


9.	DATA PRIMEI AUTORIZĂRI SAU A REÎNNOIRII AUTORIZAŢIEI

Data primei autorizări: 20 iulie 2011
Data ultimei reînnoiri a autorizaţiei: 18 februarie 2016


10.	DATA REVIZUIRII TEXTULUI

Informaţii detaliate privind acest medicament sunt disponibile pe site-ul Agenţiei Europene pentru Medicamente https://www.ema.europa.eu.

























ANEXA II

A.	FABRICANTUL (FABRICANŢII) RESPONSABIL(I) PENTRU ELIBERAREA SERIEI

B.	CONDIŢII SAU RESTRICŢII PRIVIND FURNIZAREA ŞI UTILIZAREA

C.	ALTE CONDIŢII ŞI CERINŢE ALE AUTORIZAŢIEI DE PUNERE PE PIAŢĂ

D.	CONDIŢII SAU RESTRICŢII PRIVIND UTILIZAREA SIGURĂ ŞI EFICACE A MEDICAMENTULUI


[bookmark: A._FABRICANTUL_RESPONSABIL_PENTRU_ELIBER][bookmark: B._CONDIŢII_SAU_RESTRICŢII_PRIVIND_FURNI]A.	FABRICANTUL (FABRICANŢII) RESPONSABIL(I) PENTRU ELIBERAREA SERIEI

Numele şi adresa fabricantului (fabricanţilor) responsabil(i) pentru eliberarea seriei

McDermott Laboratories Ltd T/A Mylan Dublin Respiratory
Unit 25, Baldoyle Industrial Estate 
Grange Road, Baldoyle
Dublin 13, D13 N5X2
Irlanda

[bookmark: C._ALTE_CONDIŢII_ŞI_CERINŢE_ALE_AUTORIZA]Mylan Viatris Germany GmbH
Zweigniederlassung Bad Homburg v. d. Hoehe 
Benzstrasse 1
61352 Bad Homburg v. d. Hoehe 
Germania

Prospectul tipărit al medicamentului trebuie să menționeze numele și adresa fabricantului responsabil pentru eliberarea seriei respective.


[bookmark: D._CONDIŢII_SAU_RESTRICŢII_PRIVIND_UTILI]B.	CONDIŢII SAU RESTRICŢII PRIVIND FURNIZAREA ŞI UTILIZAREA

Medicament eliberat pe bază de prescripţie medicală.


C.	ALTE CONDIŢII ŞI CERINŢE ALE AUTORIZAŢIEI DE PUNERE PE PIAŢĂ

· Rapoartele periodice actualizate privind siguranţa (RPAS)

Cerinţele pentru depunerea RPAS privind siguranţa pentru acest medicament sunt prezentate în lista de date de referinţă şi frecvenţe de transmitere la nivelul Uniunii (lista EURD), menţionată la articolul 107c alineatul (7) din Directiva 2001/83/CE şi orice actualizări ulterioare ale acesteia publicată pe portalul web european privind medicamentele.


D.	CONDIŢII SAU RESTRICŢII PRIVIND UTILIZAREA SIGURĂ ŞI EFICACE A MEDICAMENTULUI

· Planul de management al riscului (PMR)

Deţinătorul autorizaţiei de punere pe piaţă (DAPP) se angeajază să efectueze activităţile şi intervenţiile de farmacovigilenţă necesare detaliate în PMR-ul aprobat şi prezentat în modulul 1.8.2 al autorizaţiei de punere pe piaţă şi orice actualizări ulterioare aprobate ale PMR-ului.

O versiune actualizată a PMR trebuie depusă:
· la cererea Agenţiei Europene pentru Medicamente;
· la modificarea sistemului de management al riscului, în special ca urmare a primirii de informaţii noi care pot duce la o schimbare semnificativă a raportului beneficiu/risc sau ca urmare a atingerii unui obiectiv important (de farmacovigilenţă sau de reducere la minimum a riscului).

























ANEXA III

ETICHETAREA ŞI PROSPECTUL

























A. ETICHETAREA


INFORMAŢII CARE TREBUIE SĂ APARĂ PE AMBALAJUL SECUNDAR

CUTIE EXTERIOARĂ PENTRU UNITATEA COMERCIALIZATĂ (INCLUZÂND CHENARUL ALBASTRU)


1.	DENUMIREA COMERCIALĂ A MEDICAMENTULUI

TOBI Podhaler 28 mg capsule cu pulbere de inhalat 
tobramicină


2.	DECLARAREA SUBSTANŢEI(SUBSTANŢELOR) ACTIVE

Fiecare capsulă conţine tobramicină 28 mg.


3.	LISTA EXCIPIENŢILOR

Conţine 1,2-distearoil-sn-glicero-3-fosfocolină (DSPC), clorură de calciu şi acid sulfuric acid (pentru ajustarea pH-ului).


4.	FORMA FARMACEUTICĂ ŞI CONŢINUTUL

Pulbere de inhalat, capsule

56 capsule + 1 inhalator


5.	MODUL ŞI CALEA(CĂILE) DE ADMINISTRARE

Inhalatorie.
A se citi prospectul înainte de utilizare.
A se utiliza numai cu inhalatorul furnizat în ambalaj. 
A se păstra inhalatorul întotdeauna în carcasa sa.
A nu se înghiţi capsulele. 
4 capsule = 1 doză
A se ridica aici pentru a deschide.

(A se afişa numai pe capacul interior al cutiei exterioare pentru unitatea comercializată)
A se citi prospectul înainte de utilizare.
4 capsule = 1 doză
Nu împingeţi capsulele prin folie.
Rupeţi de-a lungul perforaţiilor, apoi de-a latul lor: vezi Figurile (a) şi (b).
Apoi dezlipiţi folia de pe capsulă prin rulare, pentru a ajunge pe rând la fiecare capsulă, vezi Figurile (c) şi (d). Ţineţi folia aproape de locul unde o rulaţi.


6.	ATENŢIONARE SPECIALĂ PRIVIND FAPTUL CĂ MEDICAMENTUL NU TREBUIE PĂSTRAT LA VEDEREA ŞI ÎNDEMÂNA COPIILOR

A nu se lăsa la vederea şi îndemâna copiilor.


7.	ALTĂ(E) ATENŢIONARE(ĂRI) SPECIALĂ(E), DACĂ ESTE(SUNT) NECESARĂ(E)


8.	DATA DE EXPIRARE

EXP


9.	CONDIŢII SPECIALE DE PĂSTRARE

A se păstra în ambalajul original, pentru a fi protejat de umiditate şi a se scoate din ambalaj numai înainte de utilizare.


10.	PRECAUŢII SPECIALE PRIVIND ELIMINAREA MEDICAMENTELOR NEUTILIZATE SAU A MATERIALELOR REZIDUALE PROVENITE DIN ASTFEL DE MEDICAMENTE, DACĂ ESTE CAZUL


11.	NUMELE ŞI ADRESA DEŢINĂTORULUI AUTORIZAŢIEI DE PUNERE PE PIAŢĂ

Viatris Healthcare Limited
Damastown Industrial Park
Mulhuddart
Dublin 15
DUBLIN
Irlanda


12.	NUMĂRUL(ELE) AUTORIZAŢIEI DE PUNERE PE PIAŢĂ

EU/1/10/652/001


13.	SERIA DE FABRICAŢIE

Lot


14.	CLASIFICARE GENERALĂ PRIVIND MODUL DE ELIBERARE


15.	INSTRUCŢIUNI DE UTILIZARE


16.	INFORMAŢII ÎN BRAILLE

TOBI Podhaler


17.	IDENTIFICATOR UNIC - COD DE BARE BIDIMENSIONAL

cod de bare bidimensional care conține identificatorul unic.


18.	IDENTIFICATOR UNIC - DATE LIZIBILE PENTRU PERSOANE

PC:
SN:
NN:


INFORMAŢII CARE TREBUIE SĂ APARĂ PE AMBALAJUL SECUNDAR

CUTIE INTERMEDIARĂ SĂPTĂMÂNALĂ PENTRU AMBALAJE MULTIPLE (FĂRĂ CHENARUL ALBASTRU)


1.	DENUMIREA COMERCIALĂ A MEDICAMENTULUI

TOBI Podhaler 28 mg capsule cu pulbere de inhalat 
tobramicină


2.	DECLARAREA SUBSTANŢEI(SUBSTANȚELOR) ACTIVE

Fiecare capsulă conţine tobramicină 28 mg.


3.	LISTA EXCIPIENŢILOR

Conţine 1,2-distearoil-sn-glicero-3-fosfocolină (DSPC), clorură de calciu şi acid sulfuric acid (pentru ajustarea pH-ului).


4.	FORMA FARMACEUTICĂ ŞI CONŢINUTUL

Pulbere de inhalat, capsule

56 capsule + 1 inhalator
Componentă a unui ambalaj multiplu. A nu se comercializa separat.


5.	MODUL ŞI CALEA(CĂILE) DE ADMINISTRARE

Administrare inhalatorie
A se citi prospectul înainte de utilizare.
A se utiliza numai cu inhalatorul furnizat în ambalaj. 
A se păstra inhalatorul întotdeauna în carcasa sa.
A nu se înghiţi capsulele.
4 capsule = 1 doză
A se ridica aici pentru a deschide.

(A se afişa numai pe capacul interior al cutiei intermediare a ambalajului multiplu)
A se citi prospectul înainte de utilizare. 
4 capsule = 1 doză
Nu împingeţi capsulele prin folie.
Rupeţi de-a lungul perforaţiilor, apoi de-a latul lor: vezi Figurile (a) şi (b).
Apoi dezlipiţi folia de pe capsulă prin rulare, pentru a ajunge pe rând la fiecare capsulă, vezi Figurile (c) şi (d). Ţineţi folia aproape de locul unde o rulaţi.


6.	ATENŢIONARE SPECIALĂ PRIVIND FAPTUL CĂ MEDICAMENTUL NU TREBUIE PĂSTRAT LA VEDEREA ŞI ÎNDEMÂNA COPIILOR

A nu se lăsa la vederea şi îndemâna copiilor.


7.	ALTĂ(E) ATENŢIONARE(ĂRI) SPECIALĂ(E), DACĂ ESTE(SUNT) NECESARĂ(E)


8.	DATA DE EXPIRARE

EXP


9.	CONDIŢII SPECIALE DE PĂSTRARE

A se păstra în ambalajul original, pentru a fi protejat de umiditate şi a se scoate din ambalaj numai înainte de utilizare.


10.	PRECAUŢII SPECIALE PRIVIND ELIMINAREA MEDICAMENTELOR NEUTILIZATE SAU A MATERIALELOR REZIDUALE PROVENITE DIN ASTFEL DE MEDICAMENTE, DACĂ ESTE CAZUL


11.	NUMELE ŞI ADRESA DEŢINĂTORULUI AUTORIZAŢIEI DE PUNERE PE PIAŢĂ

Viatris Healthcare Limited
Damastown Industrial Park
Mulhuddart
Dublin 15
DUBLIN
Irlanda


12.	NUMĂRUL(ELE) AUTORIZAŢIEI DE PUNERE PE PIAŢĂ

	EU/1/10/652/002
	ambalaj multiplu lunar

	EU/1/10/652/003
	2 x ambalaj multiplu lunar în folie




13.	SERIA DE FABRICAŢIE

Lot


14.	CLASIFICARE GENERALĂ PRIVIND MODUL DE ELIBERARE


15.	INSTRUCŢIUNI DE UTILIZARE


16.	INFORMAŢII ÎN BRAILLE

TOBI Podhaler


17.	IDENTIFICATOR UNIC - COD DE BARE BIDIMENSIONAL


18.	IDENTIFICATOR UNIC - DATE LIZIBILE PENTRU PERSOANE




INFORMAŢII CARE TREBUIE SĂ APARĂ PE AMBALAJUL SECUNDAR

CUTIE INTERMEDIARĂ PENTRU AMBALAJE MULTIPLE (INCLUZÂND CHENARUL ALBASTRU)


1.	DENUMIREA COMERCIALĂ A MEDICAMENTULUI

TOBI Podhaler 28 mg capsule cu pulbere de inhalat 
tobramicină


2.	DECLARAREA SUBSTANŢEI(SUBSTANȚELOR) ACTIVE

Fiecare capsulă conţine tobramicină 28 mg.


3.	LISTA EXCIPIENŢILOR

Conţine 1,2-distearoil-sn-glicero-3-fosfocolină (DSPC), clorură de calciu şi acid sulfuric acid (pentru ajustarea pH-ului).


4.	FORMA FARMACEUTICĂ ŞI CONŢINUTUL

Pulbere de inhalat, capsule

Ambalaj multiplu: 224 capsule (4 ambalaje a câte 56 capsule + 1 inhalator) + un inhalator de rezervă


5.	MODUL ŞI CALEA(CĂILE) DE ADMINISTRARE

Administrare inhalatorie
A se citi prospectul înainte de utilizare.
A se utiliza numai cu inhalatorul furnizat în ambalaj. 
A se păstra inhalatorul întotdeauna în carcasa sa.
A nu se înghiţi capsulele.
A se ridica aici pentru a deschide.
Un inhalator de rezervă. Utilizaţi-l dacă inhalatorul dumneavoastră săptămânal nu funcţionează corect, dacă este umed sau a fost scăpat pe jos.

(A se afişa numai pe capacul interior al cutiei exterioare a ambalajului multiplu)
A se citi prospectul înainte de utilizare.
Nu utilizaţi fiecare inhalator şi carcasa acestuia mai mult de 1 săptămână.
Vă rugăm să aruncaţi inhalatorul şi carcasa acestuia după 1 săptămână de utilizare.
Sunt necesare PATRU CAPSULE pentru O doză completă.
4 capsule = 1 doză


6.	ATENŢIONARE SPECIALĂ PRIVIND FAPTUL CĂ MEDICAMENTUL NU TREBUIE PĂSTRAT LA VEDEREA ŞI ÎNDEMÂNA COPIILOR

A nu se lăsa la vederea şi îndemâna copiilor.


7.	ALTĂ(E) ATENŢIONARE(ĂRI) SPECIALĂ(E), DACĂ ESTE(SUNT) NECESARĂ(E)


8.	DATA DE EXPIRARE

EXP


9.	CONDIŢII SPECIALE DE PĂSTRARE

A se păstra în ambalajul original, pentru a fi protejat de umiditate şi a se scoate din ambalaj numai înainte de utilizare.


10.	PRECAUŢII SPECIALE PRIVIND ELIMINAREA MEDICAMENTELOR NEUTILIZATE SAU A MATERIALELOR REZIDUALE PROVENITE DIN ASTFEL DE MEDICAMENTE, DACĂ ESTE CAZUL


11.	NUMELE ŞI ADRESA DEŢINĂTORULUI AUTORIZAŢIEI DE PUNERE PE PIAŢĂ

Viatris Healthcare Limited
Damastown Industrial Park
Mulhuddart
Dublin 15
DUBLIN
Irlanda


12.	NUMĂRUL(ELE) AUTORIZAŢIEI DE PUNERE PE PIAŢĂ

EU/1/10/652/002


13.	SERIA DE FABRICAŢIE

Lot


14.	CLASIFICARE GENERALĂ PRIVIND MODUL DE ELIBERARE


15.	INSTRUCŢIUNI DE UTILIZARE


16.	INFORMAŢII ÎN BRAILLE

TOBI Podhaler


17.	IDENTIFICATOR UNIC - COD DE BARE BIDIMENSIONAL

cod de bare bidimensional care conține identificatorul unic.


18.	IDENTIFICATOR UNIC - DATE LIZIBILE PENTRU PERSOANE

PC:
SN:
NN:


INFORMAŢII CARE TREBUIE SĂ APARĂ PE AMBALAJUL SECUNDAR

CUTIE INTERMEDIARĂ LUNARĂ PENTRU AMBALAJE MULTIPLE CONŢINÂND 2 AMBALAJE LUNARE, FIECARE CONŢINÂND 4 AMBALAJE SĂPTĂMÂNALE (FĂRĂ CHENARUL ALBASTRU)


1.	DENUMIREA COMERCIALĂ A MEDICAMENTULUI

TOBI Podhaler 28 mg capsule cu pulbere de inhalat 
tobramicină


2.	DECLARAREA SUBSTANŢEI(SUBSTANȚELOR) ACTIVE

Fiecare capsulă conţine tobramicină 28 mg.


3.	LISTA EXCIPIENŢILOR

Conţine 1,2-distearoil-sn-glicero-3-fosfocolină (DSPC), clorură de calciu şi acid sulfuric acid (pentru ajustarea pH-ului).


4.	FORMA FARMACEUTICĂ ŞI CONŢINUTUL

Pulbere de inhalat, capsule

224 capsule + 5 inhalatoare
Ambalaj lunar. Componentă a unui ambalaj multiplu. A nu se comercializa separat.


5.	MODUL ŞI CALEA(CĂILE) DE ADMINISTRARE

Administrare inhalatorie
A se citi prospectul înainte de utilizare.
A se utiliza numai cu inhalatorul furnizat în ambalaj. 
A se păstra inhalatorul întotdeauna în carcasa sa.
A nu se înghiţi capsulele.
A se ridica aici pentru a deschide.
Un inhalator de rezervă. Utilizaţi-l dacă inhalatorul dumneavoastră săptămânal nu funcţionează corect, dacă este umed sau a fost scăpat pe jos.

(A se afişa numai pe capacul interior al cutiei exterioare a ambalajului multiplu)
A se citi prospectul înainte de utilizare.
Nu utilizaţi fiecare inhalator şi carcasa acestuia mai mult de 1 săptămână.
Vă rugăm să aruncaţi inhalatorul şi carcasa acestuia după 1 săptămână de utilizare.
Sunt necesare PATRU CAPSULE pentru O doză completă.
4 capsule = 1 doză


6.	ATENŢIONARE SPECIALĂ PRIVIND FAPTUL CĂ MEDICAMENTUL NU TREBUIE PĂSTRAT LA VEDEREA ŞI ÎNDEMÂNA COPIILOR

A nu se lăsa la vederea şi îndemâna copiilor.


7.	ALTĂ(E) ATENŢIONARE(ĂRI) SPECIALĂ(E), DACĂ ESTE(SUNT) NECESARĂ(E)


8.	DATA DE EXPIRARE

EXP


9.	CONDIŢII SPECIALE DE PĂSTRARE

A se păstra în ambalajul original, pentru a fi protejat de umiditate şi a se scoate din ambalaj numai înainte de utilizare.


10.	PRECAUŢII SPECIALE PRIVIND ELIMINAREA MEDICAMENTELOR NEUTILIZATE SAU A MATERIALELOR REZIDUALE PROVENITE DIN ASTFEL DE MEDICAMENTE, DACĂ ESTE CAZUL


11.	NUMELE ŞI ADRESA DEŢINĂTORULUI AUTORIZAŢIEI DE PUNERE PE PIAŢĂ

Viatris Healthcare Limited
Damastown Industrial Park
Mulhuddart
Dublin 15
DUBLIN
Irlanda


12.	NUMĂRUL(ELE) AUTORIZAŢIEI DE PUNERE PE PIAŢĂ

EU/1/10/652/003


13.	SERIA DE FABRICAŢIE

Lot


14.	CLASIFICARE GENERALĂ PRIVIND MODUL DE ELIBERARE


15.	INSTRUCŢIUNI DE UTILIZARE


16.	INFORMAŢII ÎN BRAILLE

TOBI Podhaler


17.	IDENTIFICATOR UNIC - COD DE BARE BIDIMENSIONAL


18.	IDENTIFICATOR UNIC - DATE LIZIBILE PENTRU PERSOANE




INFORMAŢII CARE TREBUIE SĂ APARĂ PE AMBALAJUL SECUNDAR

ETICHETĂ PENTRU AMBALAJELE MULTIPLE ÎN FOLIE, CONŢINÂND 2 AMBALAJE LUNARE, FIECARE CONŢINÂND 4 AMBALAJE SĂPTĂMÂNALE (INCLUZÂND CHENARUL ALBASTRU)


1.	DENUMIREA COMERCIALĂ A MEDICAMENTULUI

TOBI Podhaler 28 mg capsule cu pulbere de inhalat 
tobramicină


2.	DECLARAREA SUBSTANŢEI(SUBSTANȚELOR) ACTIVE

Fiecare capsulă conţine tobramicină 28 mg.


3.	LISTA EXCIPIENŢILOR

Conţine 1,2-distearoil-sn-glicero-3-fosfocolină (DSPC), clorură de calciu şi acid sulfuric acid (pentru ajustarea pH-ului).


4.	FORMA FARMACEUTICĂ ŞI CONŢINUTUL

Pulbere de inhalat, capsule

Ambalaj multiplu: 448 capsule (2 ambalaje a câte 224 + 5 inhalatoare)


5.	MODUL ŞI CALEA(CĂILE) DE ADMINISTRARE

Administrare inhalatorie
A se citi prospectul înainte de utilizare.
A se utiliza numai cu inhalatorul furnizat în ambalaj. 
A se păstra inhalatorul întotdeauna în carcasa sa.
A nu se înghiţi capsulele.
A se ridica aici pentru a deschide.


6.	ATENŢIONARE SPECIALĂ PRIVIND FAPTUL CĂ MEDICAMENTUL NU TREBUIE PĂSTRAT LA VEDEREA ŞI ÎNDEMÂNA COPIILOR

A nu se lăsa la vederea şi îndemâna copiilor.


7.	ALTĂ(E) ATENŢIONARE(ĂRI) SPECIALĂ(E), DACĂ ESTE(SUNT) NECESARĂ(E)


8.	DATA DE EXPIRARE

EXP


9.	CONDIŢII SPECIALE DE PĂSTRARE

A se păstra în ambalajul original, pentru a fi protejat de umiditate şi a se scoate din ambalaj numai înainte de utilizare.


10.	PRECAUŢII SPECIALE PRIVIND ELIMINAREA MEDICAMENTELOR NEUTILIZATE SAU A MATERIALELOR REZIDUALE PROVENITE DIN ASTFEL DE MEDICAMENTE, DACĂ ESTE CAZUL


11.	NUMELE ŞI ADRESA DEŢINĂTORULUI AUTORIZAŢIEI DE PUNERE PE PIAŢĂ

Viatris Healthcare Limited
Damastown Industrial Park
Mulhuddart
Dublin 15
DUBLIN
Irlanda


12.	NUMĂRUL(ELE) AUTORIZAŢIEI DE PUNERE PE PIAŢĂ

EU/1/10/652/003


13.	SERIA DE FABRICAŢIE

Lot


14.	CLASIFICARE GENERALĂ PRIVIND MODUL DE ELIBERARE


15.	INSTRUCŢIUNI DE UTILIZARE


16.	INFORMAŢII ÎN BRAILLE

TOBI Podhaler


17.	IDENTIFICATOR UNIC - COD DE BARE BIDIMENSIONAL

cod de bare bidimensional care conține identificatorul unic.


18.	IDENTIFICATOR UNIC - DATE LIZIBILE PENTRU PERSOANE

PC:
SN:
NN:


MINIMUM DE INFORMAŢII CARE TREBUIE SĂ APARĂ PE BLISTER SAU PE FOLIE TERMOSUDATĂ

BLISTERE


1.	DENUMIREA COMERCIALĂ A MEDICAMENTULUI

TOBI Podhaler 28 mg capsule cu pulbere de inhalat 
tobramicină


2.	NUMELE DEŢINĂTORULUI AUTORIZAŢIEI DE PUNERE PE PIAŢĂ

Viatris Healthcare Limited


3.	DATA DE EXPIRARE

EXP


4.	SERIA DE FABRICAŢIE

Lot


5.	ALTE INFORMAŢII

Numai pentru administrare inhalatorie. A nu se înghiţi.
A se utiliza capsula imediat după ce aţi scos-o din blister. 
A nu se împinge capsula prin folie.
4 capsule = 1 doză

Prospect: Informaţii pentru utilizator

TOBI Podhaler 28 mg capsule cu pulbere de inhalat
tobramicină

Citiţi cu atenţie şi în întregime acest prospect înainte de a începe să utilizaţi acest medicament deoarece conţine informaţii importante pentru dumneavoastră.
· Păstraţi acest prospect. S-ar putea să fie necesar să-l recitiţi.
· Dacă aveţi orice întrebări suplimentare, adresaţi-vă medicului dumneavoastră sau farmacistului.
· Acest medicament a fost prescris numai pentru dumneavoastră. Nu trebuie să-l daţi altor persoane. Le poate face rău, chiar dacă au aceleaşi semne de boală ca dumneavoastră.
· Dacă manifestaţi orice reacţii adverse, adresaţi-vă medicului dumneavoastră sau farmacistului. Acestea includ orice posibile reacţii adverse nemenţionate în acest prospect. Vezi pct. 4.

Ce găsiţi în acest prospect

1.	Ce este TOBI Podhaler şi pentru ce se utilizează
2.	Ce trebuie să ştiţi înainte să utilizaţi TOBI Podhaler
3.	Cum să utilizaţi TOBI Podhaler
4.	Reacţii adverse posibile
5.	Cum se păstrează TOBI Podhaler
6.	Conţinutul ambalajului şi alte informaţii
Instrucţiuni pentru utilizarea dispozitivului Podhaler (verso)


1.	Ce este TOBI Podhaler şi pentru ce se utilizează 

Ce este TOBI Podhaler
TOBI Podhaler conţine un medicament numit tobramicină care este un antibiotic. Acest antibiotic aparţine unei clase numite aminoglicozide.

Pentru ce se utilizează TOBI Podhaler
TOBI Podhaler este utilizat la pacienţi cu vârsta de 6 ani şi peste această vârstă, care suferă de fibroză chistică, pentru tratarea infecţiilor pulmonare determinate de bacteria numită Pseudomonas aeruginosa.

Pentru obţinerea celor mai bune rezultate în urma administrării acestui medicament, utilizaţi-l aşa cum vi se recomandă în acest prospect.

Cum funcţionează TOBI Podhaler
TOBI Podhaler este o pulbere de inhalat, furnizată în capsule. Când inhalaţi TOBI Podhaler, antibioticul poate pătrunde direct în plămânii dumneavoastră pentru a combate bacteriile care determină infecţia şi pentru a vă îmbunătăţi respiraţia.

Ce este Pseudomonas aeruginosa
Este o bacterie foarte frecvent întâlnită care, la un moment, pe durata vieţii acesteia, infectează plămânii aproape oricărei persoane care suferă de fibroză chistică. Unele persoane nu dezvoltă această infecţie decât la o vârstă înaintată, alte persoane o dezvoltă la o vârstă foarte fragedă. Este una dintre cele mai nocive bacterii pentru persoanele care suferă de fibroză chistică. Dacă infecţia nu este combătută în mod adecvat, aceasta va continua să vă afecteze plămânii, determinând probleme ulterioare de respiraţie.


2.	Ce trebuie să ştiţi înainte să utilizaţi TOBI Podhaler

Nu utilizaţi TOBI Podhaler
•	dacă sunteţi alergic la tobramicină, la orice tip de antibiotic aminoglicozidic sau la oricare dintre celelalte componente ale acestui medicament (enumerate la pct. 6).
Dacă acest lucru vi se aplică, spuneţi medicului dumneavoastră fără a lua TOBI Podhaler.
Dacă consideraţi că sunteţi alergic, cereţi sfatul medicului dumneavoastră.

Atenţionări şi precauţii
Spuneţi medicului dumneavoastră dacă aţi suferit de oricare dintre următoarele afecţiuni:
· probleme de auz (inclusiv zgomote în urechi şi ameţeli) sau mama dumneavoastră a avut probleme de auz după ce a luat o aminoglicozidă
· anumite variante ale genelor (o modificare a unei gene) legate de anomalii ale auzului moștenite de la mama dumneavoastră
· probleme la nivelul rinichilor
· dificultăţi neobişnuite în respiraţie, cu respiraţie şuierătoare sau tuse, senzaţie de presiune în piept
· sânge în spută (substanţa pe care o expectoraţi când tuşiţi)
· slăbiciune musculară care durează sau se agravează în timp, un simptom întâlnit, în principal, în afecţiuni, cum este miastenia gravis sau boala Parkinson.
Dacă vi se aplică oricare dintre acestea, spuneţi medicului dumneavoastră înainte a lua TOBI Podhaler.

Dacă aveţi vârsta de 65 de ani sau peste, medicul dumneavoastră vă poate supune unor teste suplimentare pentru a decide dacă TOBI Podhaler este adecvat pentru dumneavoastră.

Inhalarea medicamentelor poate determina o senzaţie de presiune la nivelul pieptului şi respiraţie şuierătoare, iar acestea pot apărea imediat după inhalarea TOBI Podhaler. Medicul dumneavoastră vă va supraveghea la administrarea primei doze de TOBI Podhaler şi vă va verifica funcţia pulmonară înainte şi după administrarea dozei. Medicul dumneavoastră vă poate solicita să utilizaţi alte medicamente adecvate pentru dumneavoastră înainte de a lua TOBI Podhaler.

Inhalarea medicamentelor poate, de asemenea, determina tuse care poate apărea la administrarea TOBI Podhaler. Discutaţi cu medicul dumneavoastră dacă tusea este persistentă şi dacă vă provoacă neplăceri.

În timp, tulpinile de Pseudomonas pot deveni rezistente la tratamentul cu un antibiotic. Aceasta înseamnă că este posibil ca TOBI Podhaler să nu funcţioneze cum trebuie în timp. Discutaţi cu medicul dumneavoastră dacă vă preocupă acest aspect.

Dacă vi se administrează tobramicină sau alt antibiotic aminoglicozidic sub formă de injecţie, acestea pot determina uneori pierderea auzului, ameţeli sau leziuni la nivelul rinichilor.

Copii
TOBI Podhaler nu trebuie administrat copiilor cu vârsta sub 6 ani.

TOBI Podhaler împreună cu alte medicamente
Spuneţi medicului dumneavoastră sau farmacistului dacă luaţi, aţi luat recent sau s-ar putea să luați orice alte medicamente.

Nu trebuie să luaţi următoarele medicamente în timpul tratamentului cu TOBI Podhaler:
· Furosemidă sau acid etacrinic, diuretice
· Alte medicamente cu proprietăţi diuretice, cum sunt ureea sau manitolul administrat intravenos
· Alte medicamente care vă pot afecta rinichii sau auzul.

Medicamentele următoare pot creşte şansele apariţiei efectelor nocive dacă vi se administrează în acelaşi timp ce vi se administrează şi injecţii cu tobramicină sau alt antibiotic aminoglicozidic:
· Amfotericină B, cefalotină, polimixine (utilizate pentru tratarea infecţiilor microbiene), ciclosporină, tacrolimus (utilizat pentru a reduce activitatea sistemului imunitar). Aceste medicamente vă pot afecta rinichii.
· Compuşi de platină, cum sunt carboplatina şi cisplatina (utilizate pentru tratarea unor forme de cancer). Aceste medicamente vă pot afecta rinichii sau auzul.
· Anticolinesteraze, cum sunt neostigmina şi piridostigmina (utilizate pentru tratarea slăbiciunii musculare) sau toxina botulinică. Aceste medicamente pot determina apariţia sau agravarea slăbiciunii musculare.

Dacă luaţi unul sau mai multe dintre medicamentele de mai sus, discutaţi cu medicul dumneavoastră înainte de a lua TOBI Podhaler.

Sarcina şi alăptarea
Dacă sunteţi gravidă sau alăptaţi, credeţi că aţi putea fi gravidă sau intenţionaţi să rămâneţi gravidă, adresaţi-vă medicului sau farmacistului pentru recomandări înainte de a lua acest medicament.

Nu se cunoaşte dacă inhalarea acestui medicament are reacţii adverse când sunteţi gravidă.

Când sunt administrate sub formă de injecţie, tobramicina şi alte antibiotice aminoglicozidice pot avea efecte negative asupra copilului nenăscut, cum este surditatea.

Dacă alăptaţi, trebuie să discutaţi cu medicul dumneavoastră înainte de a lua acest medicament.

Conducerea vehiculelor şi folosirea utilajelor
TOBI Podhaler nu are nicio influenţă sau are o influenţă neglijabilă asupra abilităţii de a conduce vehicule şi de a folosi utilaje.


3.	Cum să utilizaţi TOBI Podhaler

Utilizaţi întotdeauna TOBI Podhaler exact aşa cum v-a spus medicul dumneavoastră. Discutaţi cu medicul dumneavoastră dacă nu sunteţi sigur.

Aparţinătorii trebuie să asigure asistenţă copiilor care încep tratamentul cu TOBI Podhaler, în special celor cu vârsta de 10 ani sau mai puţin, şi trebuie să continue să-i supravegheze până când aceştia pot utiliza în mod corespunzător dispozitivul Podhaler fără ajutor.

Cât TOBI Podhaler trebuie să luaţi
Inhalaţi conţinutul a 4 capsule de două ori pe zi (4 capsule dimineaţa şi 4 capsule seara), utilizând dispozitivul Podhaler.
Doza este aceeaşi pentru orice persoană cu vârsta de 6 ani şi peste. Nu depăşiţi doza recomandată.

Când să luaţi TOBI Podhaler
Administrarea capsulelor la aceeaşi oră în fiecare zi vă va ajuta să vă amintiţi când să le luaţi. Inhalaţi conţinutul a 4 capsule de două ori pe zi după cum urmează:
· 4 capsule dimineaţa se vor inhala utilizând dispozitivul Podhaler.
· 4 capsule seara se vor inhala utilizând dispozitivul Podhaler.
· Este ideal să lăsaţi un interval de aproximativ 12 ore între doze, dar nu mai puţin de 6 ore între doze.

Dacă luaţi câteva tratamente diferite prin inhalare şi urmaţi alte terapii pentru fibroza chistică, trebuie să administraţi TOBI Podhaler după toate acestea. Vă rugăm verificaţi ordinea administrării medicamentelor cu medicul dumneavoastră.

Cum să luaţi TOBI Podhaler
· Numai pentru administrare inhalatorie.
· Nu înghiţiţi capsulele.
· Utilizaţi capsulele numai cu inhalatorul furnizat în acest ambalaj. Capsulele trebuie să rămână în cardul de capsule până când aveţi nevoie să le utilizaţi.
· Când începeţi un nou ambalaj săptămânal de capsule, utilizaţi noul inhalator furnizat în ambalaj. Fiecare inhalator trebuie utilizat numai timp de 7 zile.
· Vă rugăm citiţi instrucţiunile de la sfârşitul acestui prospect pentru mai multe informaţii despre cum să utilizaţi inhalatorul.

Cât timp trebuie să luaţi TOBI Podhaler
După ce aţi luat TOBI Podhaler timp de 28 zile, faceţi o pauză de 28 zile în timpul căreia nu inhalaţi TOBI Podhaler deloc. Apoi, începeţi un alt ciclu de administrare.
Este important să continuaţi utilizarea medicamentului de două ori pe zi pe durata tratamentului dumneavoastră de 28 zile şi să menţineţi ciclul de 28 zile de tratament şi 28 zile de pauză.



	ADMINSTRAREA TRATAMENTULUI
CU TOBI Podhaler
	PAUZĂ ÎN ADMINISTRAREA TRATAMENTULUI
CU TOBI Podhaler

	Luaţi TOBI Podhaler de două ori pe zi, zilnic, timp de 28 zile.
	Nu luaţi deloc TOBI Podhaler în următoarele 28 zile.




			Repetaţi ciclul

Continuaţi administrarea TOBI Podhaler conform instrucţiunilor medicului dumneavoastră.
Dacă aveţi întrebări despre cât timp să luaţi TOBI Podhaler, discutaţi cu medicul dumneavoastră sau cu farmacistul.

Dacă utilizaţi mai mult TOBI Podhaler decât trebuie
Dacă inhalaţi prea mult TOBI Podhaler, spuneţi medicului dumneavoastră cât mai curând posibil. Dacă înghiţiţi TOBI Podhaler, nu vă faceţi griji, dar spuneţi medicului dumneavoastră cât mai curând posibil.

Dacă uitaţi să utilizaţi TOBI Podhaler
Dacă uitaţi să luaţi TOBI Podhaler şi mai sunt cel puţin 6 ore până la următoarea doză, luaţi doza cât mai repede posibil. În caz contrar, aşteptaţi doza următoare. Nu luaţi o doză dublă pentru a compensa doza uitată.

Dacă aveţi orice întrebări suplimentare cu privire la acest medicament, adresaţi-vă medicului dumneavoastră sau farmacistului.


4.	Reacţii adverse posibile

Ca toate medicamentele, acest medicament poate provoca reacţii adverse, cu toate că nu apar la toate persoanele.

Persoanele cu fibroză chistică pot prezenta multe simptome ale bolii. Acestea pot apărea şi în timpul administrării TOBI Podhaler, cu toate acestea nu trebuie să fie mai frecvente sau să pară mai grave decât înainte.

Dacă boala dumneavoastră pulmonară de fond pare să se agraveze în timpul administrării TOBI Podhaler, spuneţi imediat medicului dumneavoastră.

Unele reacţii adverse pot fi grave
· Dificultăţi neobişnuite în respiraţie, cu respiraţie şuierătoare sau tuse şi senzaţie de presiune la nivelul pieptului (frecvente).
Dacă prezentaţi oricare dintre acestea, întrerupeţi administrarea TOBI Podhaler şi spuneţi imediat medicului dumneavoastră.

· Tuse cu sânge (foarte frecvente)
· Scădere a auzului (ţiuitul în urechi este un posibil semn al pierderii auzului), zgomote (cum este sâsâitul) în urechi (frecvente)
· Volum redus de urină, vărsături, confuzie şi umflarea picioarelor, gleznelor sau labei piciorului, deoarece acestea pot fi semne de afectare bruscă a funcţiei rinichilor (cu frecvenţă necunoscută)

Dacă prezentaţi oricare dintre acestea, spuneţi imediat medicului dumneavoastră.

Alte reacţii adverse pot include:
Foarte frecvente (pot afecta mai mult de 1 din 10 persoane)
· Scurtare a respiraţiei
· Tuse, tuse productivă, alterare a vocii (răguşeală)
· Durere în gât
· Febră

Frecvente (pot afecta până la 1 din 10 persoane)
· Respiraţie şuierătoare, raluri (zgomote respiratorii)
· Disconfort la nivelul pieptului, durere la nivelul pieptului, provenită de la muşchi sau oase
· Nas înfundat
· Sângerare nazală
· Vărsături, greaţă
· Diaree
· Erupţie trecătoare pe piele
· Simţ al gustului afectat
· Pierdere a vocii

Cu frecvență necunoscută (frecvența nu poate fi estimată din datele disponibile)
· Stare generală de rău
· Decolorarea materiei pe care o expectorați când tușiți (spută)

Raportarea reacţiilor adverse
Dacă manifestaţi orice reacţii adverse, adresaţi-vă medicului dumneavoastră sau farmacistului. Acestea includ orice posibile reacţii adverse nemenţionate în acest prospect. De asemenea, puteţi raporta reacţiile adverse direct prin intermediul sistemului naţional de raportare, aşa cum este menţionat în Anexa V. Raportând reacţiile adverse, puteţi contribui la furnizarea de informaţii suplimentare privind siguranţa acestui medicament.


5.	Cum se păstrează TOBI Podhaler

· Nu lăsaţi acest medicament la vederea şi îndemâna copiilor.
· Nu utilizaţi acest medicament după data de expirare înscrisă pe cutie sau pe cardul cu capsule.
· A se păstra în ambalajul original, pentru a fi protejat de umiditate.

Odată scoasă din cardul cu capsule (blister), o capsulă trebuie utilizată imediat.

Nu aruncaţi niciun medicament pe calea apei sau a reziduurilor menajere. Întrebaţi farmacistul cum să aruncaţi medicamentele pe care nu le mai folosiţi. Aceste măsuri vor ajuta la protejarea mediului.


6.	Conţinutul ambalajului şi alte informaţii

Ce conţine TOBI Podhaler
· Substanţa activă este tobramicina. O capsulă conţine tobramicină 28 mg.
· Celelalte componente sunt DSPC (1,2-distearoil-sn-glicero-3-fosfocolină), clorură de calciu, acid sulfuric (pentru ajustarea pH-ului).

Cum arată TOBI Podhaler şi conţinutul ambalajului
TOBI Podhaler capsule cu pulbere de inhalat constă într-o pulbere albă până la aproape albă, de inhalat, sub formă de capsule transparente, incolore, cu „MYL TPH” inscripţionat cu albastru pe o parte a capsulei şi cu logo-ul Mylan inscripţionat cu albastru pe cealaltă parte a capsulei.

TOBI Podhaler este disponibil în ambalaje lunare conţinând 4 cutii săptămânale şi un dispozitiv Podhaler de rezervă în carcasa de depozitare.

Fiecare cutie săptămânală conţine 7 blistere (carduri de capsule) a câte 8 capsule fiecare şi un dispozitiv Podhaler de rezervă în carcasa de depozitare.

Sunt disponibile următoarele mărimi de ambalaj:
56 capsule cu pulbere de inhalat şi 1 inhalator (ambalaj săptămânal)
224 (4 x 56) capsule cu pulbere de inhalat şi 5 inhalatoare (ambalaj multiplu lunar)
448 (8 x 56) capsule cu pulbere de inhalat şi 10 inhalatoare (2 ambalaje multiple lunare în folie) 

Este posibil ca nu toate mărimile de ambalaj să fie disponibile în ţara dumneavoastră.

Deţinătorul autorizaţiei de punere pe piaţă
Viatris Healthcare Limited
Damastown Industrial Park
Mulhuddart
Dublin 15
DUBLIN
Irlanda

Fabricantul
McDermott Laboratories Ltd T/A Mylan Dublin Respiratory
Unit 25, Baldoyle Industrial Estate 
Grange Road, Baldoyle
Dublin 13, D13 N5X2
Irlanda

Mylan Viatris Germany GmbH
Zweigniederlassung Bad Homburg v. d. Hoehe 
Benzstrasse 1
61352 Bad Homburg v. d. Hoehe 
Germania

Pentru orice informaţii referitoare la acest medicament, vă rugăm să contactaţi reprezentanţa locală a deţinătorului autorizaţiei de punere pe piaţă:

	België/Belgique/Belgien 
Viatris 
Tél/Tel: +32 2 658 61 00

	Lietuva
Viatris UAB 
Tel: +370 5 205 1288

	България
ВиатрисМайлан ЕООД
Тел.: +359 2 44 55 400

	Luxembourg/Luxemburg
Viatris 
Tél/Tel: +32 2 658 61 00


	Česká republika
Viatris CZ s.r.o.
Tel: +420 222 004 400

	Magyarország
Viatris Healthcare Kft.
Tel.: +36 1 465 2100


	Danmark
Viatris ApS
Tlf.: +45 28 11 69 32

	Malta
V.J. Salomone Pharma Ltd 
Tel: +356 21 22 01 74


	Deutschland
Viatris Healthcare GmbH 
Tel: +49 800 0700 800

	Nederland
Viatris Healthcare B.V. 
Tel: +31 20 426 3300


	Eesti
Viatris OÜ
Tel: + 372 6363 052

	Norge
Viatris AS
Tlf: +47 66 75 33 00


	Ελλάδα
Viatris Hellas Ltd
Τηλ: +30 210 0100002

	Österreich
Viatris Austria GmbH 
Tel: + 43 1 86 390


	España
Viatris Pharmaceuticals, S.L. 
Tel: +34 900 102 712

	Polska
Viatris Healthcare Sp.z o.o.
Tel.: +48 22 546 6400


	France
Viatris Santé
Tél: +33 1 40 80 15 55

	Portugal
Viatris Healthcare, Lda 
Tel: +351 214 127 200


	Hrvatska
Viatris Hrvatska d.o.o.
Tel: +385 1 23 50 599

	România
BGP PRODUCTS SRL 
Tel: +40 372 579 000


	Ireland
Viatris Limited 
Tel: +353 1 8711600

	Slovenija
Viatris d.o.o. 
Tel: +386 1 23 63 180


	Ísland
Icepharma hf.
Sími: + 354 540 8000

	Slovenská republika 
Viatris Slovakia s.r.o. 
Tel: +421 2 32 199 100


	Italia
Viatris Italia S.r.l. 
Tel: +39 0261246921

	Suomi/Finland
Viatris Oy
Puh/Tel: +358 20 720 9555


	Κύπρος
CPO Pharmaceuticals Limited
Τηλ: +357 22863100

	Sverige
Viatris AB
Tel: +46 8 630 19 00


	Latvija
Viatris SIA
Tel: +371 676 055 80

	



Acest prospect a fost revizuit în

Alte surse de informații

Informaţii detaliate privind acest medicament sunt disponibile pe site-ul Agenţiei Europene pentru Medicamente: https://www.ema.europa.eu.


INSTRUCŢIUNI PENTRU UTILIZAREA DISPOZITIVULUI PODHALER

Vă rugăm citiţi cu atenţie instrucţiunile următoare pentru a învăţa cum se utilizează şi se întreţine dispozitivul Podhaler.

În ambalajul săptămânal TOBI Podhaler
Fiecare cutie săptămânală de TOBI Podhaler conţine:
· 1 inhalator (dispozitiv Podhaler) şi carcasa sa.
· 7 carduri cu capsule (un card pentru fiecare zi a săptămânii).
· Fiecare card cu capsule conţine 8 capsule (care corespund unei doze zilnice: conţinutul a 4 capsule va fi inhalat dimineaţa, iar conţinutul a 4 capsule va fi inhalat seara).

Cum să inhalaţi medicamentul cu dispozitivul Podhaler
· Utilizaţi numai dispozitivul Podhaler din acest ambalaj. Nu utilizaţi TOBI Podhaler capsule cu niciun alt dispozitiv şi nu utilizaţi dispozitivul Podhaler pentru a lua orice alt medicament.
· Când începeţi un nou ambalaj săptămânal de capsule, utilizaţi noul dispozitiv Podhaler furnizat în ambalaj. Fiecare dispozitiv Podhaler se utilizează numai timp de 7 zile. Întrebaţi farmacistul cum să eliminaţi medicamentele şi inhalatoarele de care nu mai aveţi nevoie.
· Nu înghiţiţi capsulele. Pulberea din capsule trebuie inhalată.
· Păstraţi întotdeauna capsulele în cardul de capsule până când aveţi nevoie să le utilizaţi. Nu scoateţi înainte de folosire capsulele din card.
· Când nu-l utilizaţi, păstraţi dispozitivul Podhaler în carcasa sa bine închisă.

	1.	Spălaţi-vă mâinile şi uscaţi-le complet.

	2.	• Chiar înainte de utilizare, scoateţi dispozitivul din carcasa sa, ţinându-l de bază şi răsucind capacul carcasei în sensul invers acelor de ceas.
• Puneţi capacul carcasei deoparte.
• Inspectaţi inhalatorul pentru a vă asigura că nu este deteriorat sau murdar.
• Puneţi inhalatorul în poziţie verticală pe baza carcasei.

	3.	• Ţineţi corpul inhalatorului şi deşurubaţi piesa bucală în sensul invers al acelor de ceas.
• Puneţi piesa bucală deoparte, pe o suprafaţă curată şi uscată.

	4.	Rupeţi de-a lungul perforaţiilor cardului cu capsule, apoi de-a latul lor, aşa cum este arătat în ilustraţiile (1) şi (2).

	5.	• Scoateţi folia de pe cardul cu capsule pentru a pregăti numai o capsulă.
• Scoateţi o capsulă din card.

	6.	• Introduceţi imediat capsula în camera inhalatorului (1).
• Puneţi piesa bucală la loc.
• Înşurubaţi piesa bucală bine până la maximum. Nu strângeţi prea tare (2).

	7.	• Ţineţi inhalatorul cu piesa bucală în jos.
• Perforaţi capsula apăsând ferm cu degetul mare butonul albastru în jos, până la maximum, apoi daţi-i drumul.
• Acum sunteţi gata să inhalaţi conţinutul capsulei în 2 inspirări separate (Paşii 8 şi 9).

	8.	Inhalaţi conţinutul capsulei – prima inspirare:
Înainte de a pune piesa bucală la gură, expiraţi complet în afara inhalatorului, departe de inhalator.
Puneţi gura peste piesa bucală şi strângeţi-o bine cu buzele.
Inhalaţi adânc pulberea într-o singură inhalare. 
Îndepărtaţi inhalatorul de la gură şi ţineţi-vă respiraţia timp de aproximativ 5 secunde.
Apoi expiraţi normal în afara inhalatorului.

	9.	Inhalaţi conţinutul capsulei – a doua inspirare:
• Inspiraţi normal de câteva ori în afara inhalatorului.
• Când sunteţi gata, inspiraţi a doua oară, repetând Pasul 8, utilizând aceeaşi capsulă.

	10.	Deşurubaţi piesa bucală (1) şi scoateţi capsula din camera inhalatorului (2).

	11.	Inspectaţi capsula utilizată. Trebuie să fie perforată şi goală. Dacă este goală, aruncaţi capsula.

	În cazul în care capsula este perforată, dar mai conţine pulbere:
• Puneţi capsula înapoi în camera inhalatorului (pasul 6). Puneţi mai întâi partea perforată a capsulei.
• Puneţi la loc piesa bucală şi repetaţi paşii 8, 9 şi 10.

	În cazul în care capsula pare neperforată:
• Puneţi-o înapoi în camera inhalatorului (pasul 6)
• Puneţi la loc piesa bucală şi repetaţi paşii 7, 8 şi 9.
• Apoi, în cazul în care capsula este încă plină şi pare neperforată, înlocuiţi inhalatorul cu rezerva şi repetaţi paşii 2, 3, 6, 7, 8, 9 şi 10.

	12.	Administraţi celelalte 3 capsule în acelaşi mod.
• Aşadar, pentru fiecare capsulă rămasă, repetaţi paşii 5,6, 7, 8, 9, 10 şi 11.
• Aruncaţi toate capsulele goale.

	13.	• Puneţi la loc piesa bucală şi înşurubaţi-l bine până la maximum. Când doza completă (4 capsule) a fost inhalată, ştergeţi piesa bucală cu o cârpă curată şi uscată.
• Nu spălaţi inhalatorul cu apă.

	14.	• Puneţi inhalatorul înapoi în carcasă.
• Răsuciţi capacul carcasei în sensul acelor de ceas până se închide bine.




NU UITAŢI:

· Numai pentru administrare inhalatorie.
· Nu înghiţiţi TOBI Podhaler capsule.
· Utilizaţi numai inhalatorul din acest ambalaj.
· Păstraţi întotdeauna capsulele TOBI Podhaler în cardul de capsule. Scoateţi capsulele din card chiar înainte de a le administra. Nu ţineţi capsulele în inhalator.
· Păstraţi întotdeauna capsulele şi dispozitivul TOBI Podhaler într-un loc uscat.
· Nu puneţi niciodată conţinutul capsulei TOBI Podhaler direct în piesa bucală a dispozitivului.
· Întotdeauna ţineţi dispozitivul cu piesa bucală în jos atunci când perforaţi capsula.
· Nu apăsaţi butonul de perforare mai mult de o singură dată.
· Nu suflaţi niciodată în piesa bucală a dispozitivului.
· Nu spălaţi niciodată dispozitivul Podhaler cu apă. Păstraţi-l uscat şi în carcasa sa.

Informaţii suplimentare
Ocazional, bucăţi foarte mici din capsulă pot trece de filtru şi vă pot intra în gură.
· Dacă se întâmplă acest lucru, este posibil să le simţiţi pe limbă.
· Înghiţirea sau inhalarea acestor bucăţi mici nu este nocivă.
· Şansele de rupere a capsulei în bucăţi cresc dacă aceasta este perforată din greşeală mai mult de o dată sau dacă dispozitivul nu este ţinut cu piesa bucală orientată în jos în timpul pasului 7.

